Mǐ nə̄ bɔ́n bə́ Ńtondôbə Zambá wāān. Eki təge bɔ̌ mim̀bǎg ásū ngə́ á sōdē ésīl yā mvɔ̄m asú ású mim̀bim. 2Amǔ mǐ nə áyɔ̌ŋ yā láwóge ai Ǹtondôbə Zambá wāān, ńdɔ̄ fə Ǹtondôbə a ngátɔ́b mínā nə́ mǐ bɔ ayɔŋ díé á zāŋ mə́yɔ̌ŋ yā mə́ nə́ á sí. 3Eki təge dí é dzóm é nə́ nyīé. 4É tsíd nyī ńdzɔ myǎyi kǎd dí: nyag, ǹtomba, ekə́lá, 5emvul, ǹkɔ́g, sɔ́, kábad bikódog, tsíd mim̀byɛ̌, ai ǹtómbá miǹkǒl. 6É tsíd ésə̄ é nə́ ńsalán ébɔ́gɔ́s, é bə̄lə́ ébɔ̄gɔ́s zalaga ébɛ̄, á yábɔgɔdɔ ǹnyáán, mǐ nə̄ dzɔ́ dzǎm dī. 7Hədá á ényí yábɔ́gɔdɔ ǹnyáán, é bə̄lə́ ebɔ́gɔ́s ńladán, wǎyǐ kig dí ényí é nə̄ naa: kámel, okpəŋ, ngǒm, amú yābɔ́gɔdɔ ǹnyáán, hədá təge ai ǹsalán ébɔ́gɔ́s, é nə mənduga ású dáán. 8Tɔ ngoe, amú a fyáŋán bɔ̌ naa é nə ǹsalán ébɔ̄gɔ́s zalaga ébɛ̄, yǎbɔ́gɔdɔ̌ kig ǹnyáán, myǎyi dzɔ́ nɔ̌ŋ nə̄ é nə̄ tsíd mənduga ású dáán. Eki tə dí miǹson myábá ngə́ á nambǎ mim̀bim myábá. 9Á é byə́m bísə̄ byáyiŋ áswē, mǐ nə dzǎm dí ébí: édzí ésə̄ é bə̄lə́ məbas ai bibás, mǐ nə̄ dzɔ́ dzǎm dí, 10hədá, édzí ésə̄ é bə̄lə́ kig məbas ai bibás eki təge dzɔ́ dí é nə mənduga ású dáán. 11Mǐ nə dzǎm dí mīḿfūbán mí ánɔ̌n mísə 12hədá édí ńdɔ̄ á nə́ mína eki: təge dí ndoe, zum, ngamomɔa,